Divi Divi Air Buelo 014

Divi Divi Air Buelo 014 tabata un buelo for di Aeropuerto Hato na Kòrsou pa Aeropuerto Flamingo na Boneiru ku tabata karga un solo pilot i nuebe pasahero, kual riba 22 di òktober 2009 a baha den Laman Karibe serka di kosta di Boneiru komo konsekuensia di un fayo di motor.

 Avion 
E avion enbolbi tabata un Britten-Norman BN-2A Islander ku registrashon PJ-SUN. E avion a kompletá su promé buelo riba 12 di desèmber 1973 i tabata kasi 36 aña bieu na momentu di e aksidente.

 Aksidente 
E buelo di Divi Divi Air a originá na Aeropuerto Hato na Kòrsou ku destinashon Aeropuerto Flamingo na hermana isla Boneiru. E avion a lanta for di Kòrsou 09:48 ku un tempu di yegada di 10:13 na Boneiru. Aproksimadamente 10 minut despues di salida e motor na banda rèks di e avion a stop di funshona durante di buelo. E piloto, Robert Mansell, a opta pa kontinua e buelo pa Boneiru riba e motor restante i na aproksimadamente 44 kilometer (24 mia nautiko) wèst di Boneiru, e piloto a tuma kontakto ku Flamingo Tower i a informa e operadó ku e ta bulando riba un solo motor. Komo konsekuensia di e fayo di motor e avion a kuminsa perde altura di mas o menos 60 meter pa minut te na momentu ku el a hasi impakto ku awa na un posishon di aproksimadamente 930 meter (0.5 mia nautiko) zuid di Klein Bonaire i 5.6 kilometer (3 mia nautiko) west di Boneiru den orario di 10:17.


Durante di e impakto, e porta di e cockpit i e parti links di e sistema di aterisahe a keda separa for di e avion. Tur nuebe pasahero a sobrebibi e impakto i a keda reskatá pa un boto den bisendario. E pasahero nan a raporta ku durante di e impakto, e piloto a keda herida i tabata duna señal di ta for di su konosementu, komo ku e no a hasi tramite pa por bandona e avion. E piloto a disparse ku e avion bou di awa, apesar di e esfuerso di algun pasahero ku a trata na sakele for di su asiento mientrastantu e avion tabata senk.https://web.archive.org/web/20161228195127/http://aviation-safety.net/database/record.php?id=20091022-0

Category:Historia
Category:Aviashon